b'\n_START_ARTICLE_\nZastrupitev z digoksinom\n_START_PARAGRAPH_\nZastrupitev z digoksinom je zastrupitev, ki se pojavi pri prese\xc5\xbeenem odmerku digoksina (iz rastlin dru\xc5\xbeine Digitalis), ki ga prejmemo akutno ali dolgotrajno oz. v dalj\xc5\xa1em \xc4\x8dasovnem obdobju. Klasi\xc4\x8dne zna\xc4\x8dilnosti zastrupitve z digoksinom so nespecifi\xc4\x8dne: utrujenost, zamegljen vid, spremembe barvnega vida (npr. "rumena vizija"), slabost, bruhanje, driska, anoreksija, bole\xc4\x8dine v trebuhu, glavobol, omotica, zmedenost, delirij. To je povezano tudi z zna\xc4\x8dilnimi znaki sr\xc4\x8dne aritmije.\n_START_SECTION_\nKlasifikacija\n_START_PARAGRAPH_\nZastrupitev z digoksinom je lahko akutna ali kroni\xc4\x8dna. Terapevtska raven za digoksin je 0.5-2 ng/ml. Zaradi nizke ravni kalija v serumu se pove\xc4\x8da tveganje toksi\xc4\x8dnosti digoksina in sr\xc4\x8dne aritmije. Klasi\xc4\x8dna aritmija je paroksizmalna atrijska tahikardija z blokado. Zastrupitev z digoksinom se pojavi, ker hitro pride do predoziranja. Pove\xc4\x8dan odmerek se pogosto pojavi, saj njegov terapevtski u\xc4\x8dinek deluje hitreje kot je pri\xc4\x8dakovano.\n_START_SECTION_\nZnaki in simptomi\n_START_PARAGRAPH_\nSimptomi zastrupitve lahko vklju\xc4\x8dujejo zaspanost, slabost in bruhanje, izgubo apetita (anoreksija), driska, motnje barvnega vida (rumeni ali zeleni sij okrog predmetov), zmedenost, omotico, vznemirjenost, in/ali depresije. Posledice na srcu lahko vklju\xc4\x8dujejo spremembe v sr\xc4\x8dnem utripu in razli\xc4\x8dne sr\xc4\x8dne aritmije. Hipokaliemija (zni\xc5\xbeanje serumske koncentracije kalija) je zna\xc4\x8dilen znak za zastrupitev z digoksinom.\n_START_SECTION_\nEKG\n_START_PARAGRAPH_\nZna\xc4\x8dilne spremembe pri EKG vklju\xc4\x8dujejo bradikardijo (najpogostej\xc5\xa1i bistven znak nepravilnosti in zastrupitve) in podalj\xc5\xa1an interval PR. Pospe\xc5\xa1eno nepravilno bitje srca ali dvosmerna ventrikularna tahikardija nakazujeta na zastrupitev z digoksinom, dokler ni dokazano druga\xc4\x8de.\n_START_SECTION_\nSerumska koncentracija digoksina\n_START_PARAGRAPH_\nKoncentracija v serumu v katerem je prisotnost digoksina od 0.5-0.9 ng/ml je bila povezana z zmanj\xc5\xa1ano umrljivostjo in hospitalizacijo v DIG (Digoksin Investigation Group). Pri sr\xc4\x8dni odpovedi je priporo\xc4\x8dljivo, da se koncentracija digoksina ohrani v pribli\xc5\xbeno tem obmo\xc4\x8dju.\n_START_SECTION_\nZdravljenje\n_START_PARAGRAPH_\nPrimarno zdravljenje zastrupitve z digoksinom je zdravljenje z digoksin imunski Fab, ki je sestavljen iz fragmentov anti-digoksinovih imunoglobulinov. Odmerek je odvisen od koncentracije serumskega digoksina in te\xc5\xbee pacienta._NEWLINE_Druga zdravljenja, ki so \xc5\xa1e na voljo za zdravljenje \xc5\xbeivljenjsko nevarne aritmije, dokler se ne pridobi digoksin imunskega Fab, so magnezij, fenitoin in lidokain. Atropin, lahko uporabimo tudi kateholamine (izoprenalina ali salbutamol) in za\xc4\x8dasni sr\xc4\x8dni spodbujevalec v primerih bradiaritmije.'